text: Udtaget til Allstars-kamp
  09 juli 2012 kl. 08.49
  Den danske målmand Jimmy Nielsen, som bl.a. har spillet i Vejle, er blevet udtaget til den såkaldte allstar-kamp i den amerikanske Major League Soccer. Sammen med stjerner som David Beckham og Thierry Henry.
  Udvælgelsen er sket på baggrund af en afstemning foretaget via ligaens hjemmeside. Her blev danskeren balgt som ligaens bedste målmand. 
  Dermed skal han spille på hold med stjerner som David Beckham og Thierry Henry i en opvisningskamp mod Chelsea den 25. juli. 
  - Det er noget, som man kan være stolt af, og det er en belønning for alt det hårde slid, som man har lagt for dagen, siger den tidligere Vejle- og AaB-keeper til bold.dk.
  /ritzau/
  